Ամբողջական արձանի գողությունը հետևանք է բազում անպատիժ մնացած մանր գողությունների: Արդեն 2 անգամ գողացվել է Քոչարի Սասունցի Դավթի արձանի համբերության թասը: Ժողովրդական էպոսի հերոս Դավթի ձիու ոտքի տակ կար մի պղնձաձույլ թաս, որից ջուրը թափվում էր ավազանի մեջ: Այս թասը խորհրդանշում է ժողովրդի բերնեբերան լցված համբերությունը: Սակայն արդեն 3 տարի է արձանի գաղափարական կարևորագույն մասը բացակայում է, իսկ ավազանի մեջ ջրի փոխարեն ժանգոտ անձրև է լցվում: